cyanic-selkie/wikianc huggingface dataset:
Claus von Stauffenberg
Attentaatti
Von Stauffenbergillä oli keskeinen rooli Hitlerin surmaamiseen tähdänneessä salaliitossa, johon myös hänen esimiehensä kenraali Olbricht kuului. Hänen pääsynsä päämajaan mahdollisti tämän hankkeen. Von Stauffenbergin tehtävä oli sijoittaa räjähteillä ja ajastimella varustettu salkku lähelle Hitleriä tämän pitäessä neuvonpitoa päämajassaan Itä-Preussin Rastenburgissa sijainneessa Wolfsschanzessa eli Sudenpesässä. Pommi surmasi neljä ihmistä, mutta Hitler oli raskaan tammisen kokouspöydän suojaama ja sai vain vähäisiä vammoja. Von Stauffenberg pakeni paikalta ennen räjähdystä puhelinsoittoon vedoten. Hän oli varma Hitlerin kuolemasta ja palasi Berliiniin suorittamaan valmisteluja Führerin jälkeistä aikaa varten. Vallankaappausyritys kuitenkin epäonnistui. Vielä samana yönä von Stauffenberg teloitettiin ampumalla Bendlerblockin pihalla. Juuri ennen teloitustaan hän huusi ”Eläköön pyhä Saksamme!”
Yksityiselämä
Von Stauffenberg oli vuodesta 1933 naimisissa Nina von Stauffenbergin kanssa. Heillä oli viisi lasta.
Kunnianosoitukset
Suomen puolustusvoimien ylipäällikkö, Suomen marsalkka Gustaf Mannerheim myönsi von Stauffenbergille kolmannen luokan Vapaudenristin jatkosodan aikana joulukuussa 1942.
Vaikutus
pienoiskuva|Von Stauffenberg ja [[Helmuth James von Moltke|Helmuth von Moltke satavuotissynnyinpäivää juhlistavassa saksalaisessa postimerkissä (2007).]] Nykyään useat kadut ja aukiot Saksassa on nimetty von Stauffenbergin mukaan kunnianosoituksena hänen teoistaan natseja vastaan.
Von Stauffenbergista ja Hitlerin murhayrityksestä on tehty useita elokuvia, näistä tunnetuin ja menestynein on Operaatio Valkyrie (2008), jossa von Stauffenbergia esittää Tom Cruise.
Eustace Ruikku
Eustace Clarence Ruikku on C. S. Lewisin Narnian tarinat -kirjasarjan päähenkilöitä. Hänestä kerrotaan kirjoissa Kaspianin matka maailman ääriin sekä Hopeinen tuoli, ja lisäksi hän on sivuhahmo Narnian viimeisessä taistelussa. Elokuvassa Narnian tarinat: Kaspianin matka maailman ääriin (2010) Eustacea esittää Will Poulter.
Rooli
Eustace on vanhempiensa Haroldin ja Albertan ainut lapsi. Vanhemmat ovat sivistyneitä, kasvissyöjiä, ehdottoman raittiita eivätkä tupakoi. Eustacella ei ole ystäviä ja hän lukee ahkerasti kirjoja. Eustace on heikko, mutta hän rakastaa toisten komentelua ja aikoo käyttää hyväkseen kaikki tilaisuudet päästäkseen kiusaamaan serkkujaan Lucya ja Edmundia, jotka ovat tulossa kylään kesälomalla. Lucy ja Edmundkaan eivät pidä Eustacesta, joten he eivät ole kovin iloisia lomanviettopaikastaan. Eustace on kuullut serkkujensa puhuvan Narniasta, mutta hän ei usko toisen maailman olemassaoloon.
Pilkatessaan Lucya ja Edmundia, seinällä oleva taulu imaisee kaikki kolme lasta sisäänsä. He putoavat mereen, ja heidät nostetaan laivalle, jolla purjehtii Lucyn ja Edmundin vanha tuttava, kuningas Kaspian. Eustace on kauhuissaan eikä voi käsittää mihin on joutunut. Hän kuvittelee voivansa kiusata Riipitsiip-hiirtä mielensä mukaan, se kun on häntä huomattavasti pienempi, mutta Eustace saa kokea yllätyksen, kun Riipitsiip sivaltaa häntä miekallaan.
Eräällä saarella Eustace lähtee omille teilleen välttyäkseen myrskyssä vaurioituneen laivan korjaamiselta. Palatessaan rantaan hän kuitenkin erehtyy suunnasta ja päätyy laaksoon, jossa hän näkee kuolevan lohikäärmeen. Kun alkaa sataa, Eustace menee ainoaan näkösällä olevaan suojaan, lohikäärmeen luolaan. Nukahtaessaan hän muuttuu lohikäärmeeksi. Ensin hän tuntee helpotusta, koska nyt hänen ei tarvitse pelätä enää mitään. Pian hän kuitenkin tajuaa yksinäisyytensä, ja sen, kuinka ihmiset pelkäävät häntä. Rannalla ihmiset aikovat hyökätä lohikäärmeen kimppuun, mutta Lucy tunnistaa serkkunsa. Lohikäärmeenä ollessaan Eustacen luonne muuttuu, ja hän auttaa innokkaasti muita. Hän jopa ystävystyy Riipitsiip-hiiren kanssa. Eräänä yönä Aslan muuttaa Eustacen takaisin ihmiseksi. Kun lapset lopulta palaavat kotiin, Eustace saa kuulla pääsevänsä vielä Narniaan, mutta liiaksi kasvaneet Lucy ja Edmund eivät enää.
Antoni Ramallets
Antoni Ramallets i Simón (1. heinäkuuta 1924 Barcelona – 30. heinäkuuta 2013 Vilafranca del Penedès ) oli espanjalainen jalkapallomaalivahti sekä valmentaja, joka pelasi suurimman osan ammattilaisurastaan FC Barcelonassa. 1950-luvulla häntä pidettiin yleisesti yhtenä parhaimmista jalkapallomaalivahdeista.
Seurajoukkue
Ramallets suoritti asepalveluksensa San Fernandon laivastotukikohdassa. Sen jälkeen hän pelasi kahden vuoden ajan Mallorcassa, kun toinen maailmansota oli käynnissä suuressa osassa Eurooppaa. Ramallets teki ensin sopimuksen Barcelonan kanssa vuonna 1946, mutta vietti aikaa lainalla Real Valladolidissa, ennen kuin palasi Barcelonaan ja teki La Liga -debyyttinsä voittoisassa Sevilla-ottelussa 28. marraskuuta 1948. Barcelonassa hän pelasi vuodesta 1946 vuoteen 1961 saakka yhteensä 548 ottelua ja voitti kuusi kertaa Espanjan pääsarjan, Primera Divisiónn, viisi Espanjan Cupia ja kaksi Inter-Cities Fairs Cupia. Hän voitti viidesti Espanjan pääsarjan parhaan maalivahdin tittelin (Zamora), vuosina 1952, 1956, 1957, 1959 ja 1960.
Maajoukkue
Ramallets pelasi Espanjan ja Katalonian maajoukkueissa. Hän pelasi Espanjan maajoukkueessa 35 ottelua. Osana Espanjan maajoukkuetta hän ylsi vuoden 1950 maailmanmestaruuskilpailuissa Brasiliassa neljännelle sijalle. Joukkue hävisi kolmossijasta käytävän ottelun Ruotsille maalein 1–3. Kansainvälinen lehdistö nimesi hänet turnauksen parhaaksi maalivahdiksi. Espanjan maajoukkueen lisäksi Ramallets pelasi epävirallisessa Katalonian maajoukkueessa seitsemässä ottelussa Francisco Francon vallan aikana.
Kuolema
Ramallets kuoli 30. heinäkuuta 2013 pitkällisen sairauden jälkeen 89 vuoden iässä Vilafranca del Penedèsissa Centre Sociosanitari Ricard Fortuny -sairaalassa. Hänet haudattiin "barca"-teemaisessa seremoniassa. Seuran presidentti Sandro Rosell, seuran uusi pomo Gerardo Martino sekä kapteenit Carles Puyol, Xavi Hernández, Andrés Iniesta ja Víctor Valdés olivat paikalla hautajaisissa. Muita kuuluisia henkilöitä paikalla olivat Jordi Roura, Jordi Cardoner, Andoni Zubizarreta, Carles Rexach, Juan Laporta ja Josep Lluís Núñez.
Yksityiselämä
Ramalletsin vaimo, Paquita Domínguez, kuoli 20. elokuuta 2012, jonka jälkeen Ramallets oli syvästi murheellinen ja siitä lähtien hänen tilansa oli mennyt huonompaan suuntaan. Hänen kaksi tytärtään ja muu perhe auttoivat häntä selviytymään surusta.
Tietoyhteiskuntapuolue
Tietoyhteiskuntapuolue (TYP) oli 4. helmikuuta 2006 perustettu yhdistys, jonka tavoitteena oli suoremman demokratian ja tietoyhteiskunnallisten painotuksien esiin nostamisen politiikassa, sekä paikka eduskuntavaaleissa 2007. Yhdistys päätti lopettaa toimintansa syyskokouksessaan 15.12.2007.
Sakamoto Ryōma
Sakamoto Ryōma (, 1835–1867 ) oli alempiarvoinen samurai, joka johti Tokugawa bakufun kaatamista tavoittelevaa liikettä Meiji-restauraatiota edeltävässä Japanissa. Toimiessaan bakufua vastaan hän käytti myös salanimeä Saitani Umetarō.
Tietoyhteiskuntapuolue
Järjestön perustamisen yhtenä motivaattorina oli kun Ruotsissa perustettiin Piraattipuolue, sillä se osoitti motivoi perustajajäseniä aktivoitumaan politiikkaan sen ulkopuolelta. Osalla perustajajäsenistä oli työ- tai opiskelijataustaa tietotekniikkaan liittyvistä aihepiireistä. Tietoyhteiskuntapuolueen tarkoitus ei ollut kuitenkaan sama kuin Ruotsin Piraattipuolueella, vaan Tietoyhteiskuntapuolueen kivijalan muodostivat neljä perusperiaatetta: koulutus, avoimuus, tietoyhteiskunta ja sen edistäminen, sekä sananvapaus ja yksilön oikeudet. Yhtenä vaikuttimista puolueen perustamiselle oli Suomen tekijänoikeus- ja rikoslain muutos, jota puhekielessä kutsuttiin Lex Karpelaksi. Ruotsin ja myöhemmin Suomen Piraattipuolueilla ei ollut juurikaan yhtä laajaa arvopohjaa, kuin Tietoyhteiskuntapuolueella oli tarkoitus olla myös perustamispöytäkirjojen valossa. Vaikka tekijänoikeudet ja varsinkin Lex Karpela olivat perustamisen aikaan merkittäviä vaikuttimia Tietoyhteiskuntapuolueen synnyssä, oli perustajilla kuitenkin heti alussa ymmärrys, että "yhden asian puolueena" ei olisi realistisia mahdollisuuksia edetä eduskuntaan, joten perustajajäsenillä oli selkeästi tarkoitus käsitellä muitankin yhteiskunnallisia teemoja.
TYP ei onnistunut keräämään tarvittavaa määrää (5 000) kannattajakortteja ennen eduskuntavaaleja 2007, joten osa ehdokkaista osallistui eduskuntavaaleihin kolmessa vaalipiirissä Liberaalien listoilla. Kannattajakorttien keräämiseksi ei saatu aktivoitua tarpeeksi ihmisiä ensimmäisen hallituksen ulkopuolelta. Tietoyhteiskuntapuolueen ajatusta ja poliittista ideologiaa tuki suuri määrä ihmisiä, mutta heitä ei saatu aktivoitua kuitenkaan riittävästi. Tietoyhteiskuntapuolueen menestys vaaleissa katsottiin yhdistyksessä kohtuullisen hyväksi, huomioiden Liberaalien saamat äänet samaan aikaan.
Sakamoto Ryōma
Varhainen elämä
Matthew Perry saapui Japaniin 8. heinäkuuta 1853, ja Ryōma osallistui bakufun kokoon kutsumiin rannikkojoukkoihin Shinagawassa. Nuori samurai toimi bakufun alaisuudessa aina Perryn poistumiseen asti 1854. Vapauduttuaan tehtävästä Ryōma vieraili kotiseudullaan Tosassa, mutta vuonna 1856 hän palasi vuodeksi Edoon jatkamaan kenjutsuopintojaan. Opintojensa ohessa Ryōma ajautui kosketuksiin ulkomaalaisvastaisen sonnō jōi -aatteen kanssa. Palattuaan jälleen Tosaan Ryōma liittyi Takechi Zuizanin johtamaan ulkomaalaisten karkottamista ja Japanin sulkemista kannattavaan Tosa kinnō -puolueeseen 1861. Lopulta Ryōma kuitenkin kyllästyi Zuizanin epäonnistumisiin ja lähti luvattomasti Tosasta 22. huhtikuuta 1862. Lähtönsä seurauksena hänestä tuli lainsuojaton ja isännätön samurai eli rōnin.
Tietoyhteiskuntapuolue
TYPin toiminta hiipui alkaen loppuvuodesta 2007 ja yhdistys on päätettiin lopettaa ja vuonna 2008 ei jäsenmaksuja enää kerätty. Yhdistys oli pitänyt ensimmäisen purkavan kokouksen talvella 2007-2008, ja yhdistys päättyi toiseen purkavaan kokoukseen. Yhdistyksen hallitus oli päättänyt kohdistaa jäljellä olevat varat sähköisiä sananvapauksia puolustavaan Effi ry:n tukemiseen. Hallitus esitti toiminnan alas ajamisen syyksi aktiivisen ruohonjuuritason tuen puutetta; ainoastaan hallituksen jäsenet toimivat aktiivisesti, eikä varsinaisiin poliittiseen toimintaan ja aktiviteetteihin saatu nostetta. Suunniteltuja tempauksia olivat esimerkiksi Teostovapaa Musiikki-ilta ja osallistuminen festareille oman pöydän osuudella.
Sakamoto Ryōma
Varhainen elämä
thumb|left|140px|Sakamoto
Merv Pregulman
thumb|Merv Pregulman Mervin ”Merv” Pregulman (10. lokakuuta 1922 – 29. marraskuuta 2012 ) oli yhdysvaltalainen amerikkalaisen jalkapallon pelaaja. Hän pelasi Michiganin yliopiston joukkueessa Wolverinesissa vuosina 1941–1943 ja NFL:ssä Green Bay Packersissa (1946), Detroit Lionsissa (1947–1948) ja New York Bulldogsissa (1949).
Sakamoto Ryōma
Isännätön samurai
Rōninina Ryōma päätti salamurhata korkea-arvoisen virkamiehen Katsu Kaishūn. Kaishū kannatti Japanin avaamista maailmalle, ja hän oli ollut usein tekemisissä ulkomaalaisten kanssa. Kaishū oli muun muassa opiskellut Nagasakissa hollantilaisten alaisuudessa ja vieraillut Japanin lähetystön mukana Yhdysvalloissa. Matsudaira Shungaku järjesti Ryōmalle suosituskirjeen, jonka avulla hänelle tarjoutui mahdollisuus päästä tapaamaan Kaishūa. Ryōma tapasikin Kaishūn mutta ei toteuttanut surmatyötään, sillä Kaishū onnistui puhumaan Ryōman ympäri. Hänestä tulikin Kaishūn oppilas.
Merv Pregulman
Pregulman syntyi Lansingissa, Michiganissa.
Sakamoto Ryōma
Isännätön samurai
Ryōma auttoi Kaishūa perustamaan Hyōgon laivastokoulun Kōbeen ja toimi muun muassa uusien oppilaiden värvääjänä. Hänen onnistuikin tuoda Kaishūn oppiin useita nuoria samuraita erityisesti Tosan alueelta. Kaishūn kautta Ryōma tutustui tarkemmin merenkäyntiin sekä länsimaihin ja niiden kehittämään teknologiaan. Kaishūn onnistui asemansa avulla pitää bakufun viranomaiset poissa haninsa hylänneen Ryōman kimpusta, mutta tältä osin hänen tukensa päättyi 10. marraskuuta 1864, kun bakufu erotti Kaishūn. Tämän seurauksena Ryōma haki suojaa Tokugawan vastaiselta Satsuman alueelta.
Tietoyhteiskuntapuolue
Osasyy Tietoyhteiskuntapuolueen hiipumiseen oli toiminnan keskittyminen liiaksi yhden asian aktivismiksi tekijänoikeuksiin, eikä alkuperäisen hallituksen luoman puolueohjelman mukaisesti eri perusperiaatteiden edellyttämään toimintaan. Tämä edelleen johti tilanteeseen, jossa hallituksen ulkopuoliset jäsenet eivät jalkautuneet eri tapahtumiin tai ottaneet enää kantaa muihin teemoihin, joita perustajajäsenet kirjasivat muun muassa perustamispöytäkirjaan.
Sakamoto Ryōma
Isännätön samurai
Satsuman suojissa Ryōma perusti yrityksen, joka alkuaikoinaan tunnettiin nimellä Shachū. Nimi muutettiin 1867 Kaientaiksi, ja yrityksestä tuli Japanin ensimmäinen moderni yhtiö. Nagasakissa sijaitsevan yrityksen toimenkuva keskittyi merenkäyntiin ja tavarankuljetukseen. Shachūn avulla Ryōma kuljetti länsimaisia aseita Satsuman ja Chōshūn bakufun vastaisille joukoille. Myöhemmin hän onnistui neuvottelemaan liittouman pitkäaikaisten vihollisten Satsuman ja Chōshūn välille 1866.
Merv Pregulman
Vuonna 1982 College Football Hall of Fameen päässeestä Pregulmanista tuli ammattilaisuransa jälkeen menestyvä liikemies. Hän oli toisen maailmansodan veteraani.
Tietoyhteiskuntapuolue
TYPillä oli tarkoituksenaan jatkaa keskustelukulttuuriaan edelleen Tietoyhteiskuntapuolueen nimellä järjestäytymättömänä tämän kuitenkin realisoitumatta. Tietoyhteiskuntapuolueen ideologia sananvapaudesta ja sähköisistä sananvapauksista, politiikan avoimuudesta ja läpinäkyvyydestä, lähidemokratiasta ja hyötyanalyysiin perustuvasta päätöksenteosta ovat edelleen relevantteja teemoja, vaikka toimintaa ei enää ole. Yhteiskunnan digitalisoitumisen ja tietoyhteiskunnan sulautuminen normaaliin osaa yhteiskunnan toimintaa on Tietoyhteiskuntapuolueen jälkeisinä aikoina normaali osa suomalaista puoluepolitiikkaa, jota se oli nostamassa esille alkuperäisen puolueohjelman mukaisesti.
Sakamoto Ryōma
Isännätön samurai
thumb|250px|Teradayan majatalo, jossa Ryōma loukkaantui taistelussa
Vox (yhtye)
Vox oli suomalainen rhythm and blues- ja rockyhtye, joka oli toiminnassa vuodenvaihteesta 1976–1977 vuoteen 1990. Yhtyeen johtohahmona oli kitaristi/laulaja/lauluntekijä Timo Huovinen.
Sakamoto Ryōma
Teradayan välikohtaus
Kiotossa oleskellessaan Ryōma vietti paljon aikaa Satsuman samuraiden suosimassa Teradaya-nimisessä majatalossa. Hän vieraili majatalossa myös heti saatuaan Satsuman ja Chōshūn väliset neuvottelut onnistuneesti loppuun. Fushimin poliisi oli kuullut huhuja, joiden mukaan Teradayassa yöpyi lainsuojattomia ja järjesti majataloon ratsian. Ryōma oli viettämässä iltaa Chōshūsta kotoisin olevan ystävänsä Miyoshi Shinzōn kanssa, kun poliisijoukot saapuivat. Majatalon kylvyssä ollut palvelijatar Oryō huomasi hyökkääjät ja juoksi varoittamaan toisessa huoneessa oleskelevia miehiä. Ryōma ehti tarttua Smith & Wesson revolveriinsa ja Shinzō keihääseensä juuri ennen kuin poliisijoukot ryntäsivät huoneeseen. Ryōma ja Shinzō pakenivat paikalta ja hakivat suojaa Kiotossa sijaitsevasta Satsuman daimion palatsista. Ryōma kuitenkin loukkaantui välikohtauksessa. Pian tapahtuman jälkeen Ryōma nai Oryōn, ja he matkustivat Kyūshūhun, Kirishiman vuorilla sijaitseville kuumille lähteille, jossa Ryōma toipui rauhassa haavoistaan. Matka tunnetaan myös Japanin historian ensimmäisenä häämatkana.
Vox (yhtye)
Historia
Virtanen-yhtyeen hajottua vuonna 1976, päätti kitaristi Timo Huovinen perustaa oman bändin. Hänellä oli selkeä mielikuva millaista musiikkia yhtye tulisi esittämään: R&B:tä ja "brittipoppia", mm. Muddy Watersin, Chuck Berryn ja Bo Diddleyn, sekä 50-luvun tähtien Buddy Hollyn, Eddie Cochranin, ja Jerry Lee Lewisin hengessä. Vuodenvaihteessa 1976–77 aloitti "Just a Rock Band" -niminen orkesteri toimintansa. Vox-nimen Huovinen keksi eräänä päivänä asunnossaan, kun auringonvalo osui nurkassa olevaan vahvistimeen ja sen etupaneelin kultakirjaimiseen logoon, "VOX".
Sakamoto Ryōma
Kuolema
Ryōma salamurhattiin vuonna 1867. Murhan tekijät jäivät tuntemattomiksi.
Vox (yhtye)
Historia
Vox julkaisi olemassaolonsa aikana kuusi singleä ja kaksi LP:tä kolmella eri levymerkillä: Finnlevy, Love Records ja Poko Rekords. Mitään niistä ei ole julkaistu CD-formaatissa, lukuun ottamatta joitain kappaleita eri suomirock-kokoelmalevyillä.
Vuonna 1990 Vox lopetettiin kitaristi Tommi Kekonin lähdettyä Kikka Laitisen Gasoline Girls & Petrol Boysiin. Viimeinen keikka oli Tampereen Tullikamarin klubilla pidetyissä Chuck Berryn 64-vuotisjuhlissa. Vox esiintyi "Berry Pickers" -nimellä esittäen setillisen Berryn kappaleita.
Velde
Velde, van de Velde, Vande Velde on sukunimi:
Kelli Giddish
Kelli Marie Giddish (s. 13. huhtikuuta 1980 Cumming, Georgia) on yhdysvaltalainen näyttelijä. Giddish tunnetaan muiden muassa ABC:n draamasarjasta All My Children sekä TV-sarjasta Kova laki: Erikoisyksikkö. All My Children oli Giddishin ensimmäinen suurempi kiinnitys ja hän näytteli sarjassa kaikkiaan 114 jaksossa vuosina 2005–2007. Vuonna 2011 Giddish kiinnitettiin etsivä Amanda Rollinsin rooliin TV-sarjaan Kova laki: Erikoisyksikkö, sen 13. tuotantokaudelle. Giddish esiintyi Amanda Rollinsin roolissa myös sarjassa Chicago P.D. vuonna 2014.
Giddish valmistui Evansvillen yliopistosta Indianassa pääaineenaan näyttämötaide. Lukiovuosinaan hän pelasi koulunsa softball-joukkueessa. Opiskeluaikanaan hän ylsi Irene Ryan Acting Award -finalistien joukkoon ja pääsi esiintymään Kennedy Centeriin.
Giddish on ollut avioliitossa Lawrence Faulbornin kanssa vuodesta 2015 ja heillä on kaksi lasta.
SwanCrystal
SwanCrystal on Japanissa vuonna  julkaistu käsikonsoli, joka on kolmas Bandain kehittämistä WonderSwan-konsoleista. Se on myös yhteensopiva kaikkien WonderSwan-pelien kanssa.
Tekniikaltaan SwanCrystal vastaa hyvin paljon WonderSwan Coloria. Huomattavimpana erona edeltäjäänsä se käyttää näyttönään FSTN:n sijasta uudempaa TFT:tä, joka mahdollistaa terävämmän kuvalaadun. Toisaalta SwanCrystal kuluttaa paristoa nopeammin kuin Color. Hinnoiltaan laitteet ovat joka tapauksessa hyvin samantasoisia.
Konsolista on olemassa yhteensä neljä eri väriversiota: sininen, violetti, viininpunainen ja läpinäkyvä musta.
Aiheesta muualla
SwanCrystal
Sud-Ouest
Sud-Ouest (ranskaa, ) voi tarkoittaa seuraavia:
Afrodisia
Afrodisia voi viitata seuraaviin:
Edmund Rautakylki
thumb|200px|Edmund II Rautakylki Edmund II eli Edmund Rautakylki (Eadmund II, n. 988/993 – 30. marraskuuta 1016) oli Englannin kuningas 23. huhtikuuta – 30. marraskuuta 1016. Hän oli kuningas Ethelred II Neuvottoman toinen poika tämän ensimmäisestä avioliitosta Ælflaedin kanssa. Edmund sai lisänimensä Rautakylki yrityksistään torjua Tanskan Knuut Suuren johtamat hyökkäykset. Edmundin kuoltua Knuut seurasi häntä Englannin kuninkaana.
Perhe
Edmundilla oli kolme veljeä, isoveli Æthelstan ja kaksi pikkuveljeä Ædred ja Ecgbert. Hänen äitinsä kuoli 996 ja isä meni uudelleen naimisiin vielä kahdesti. Näistä liitoista syntyi Edmundille lukuisia veli- ja sisarpuolia.
Kruununperijänä
Æthelstan kuoli vuonna 1014 jättäen Edmundin kruununperijäksi. Sen jälkeen alkoi valtataistelu Edmundin ja hänen isänsä välillä ja kuningas Ethelredin petollinen jaarli Eadric Streona teloitti kuninkaan suostumuksella kaksi Edmundin liittolaista, Sigeferthin ja Morcarin. Tämän jälkeen Edmund haki Morcarin lesken Ældgythin pois luostarista ja nai tämän uhmatakseen isäänsä. Edmund Rautakylki lähti riitauduttuaan isänsä kanssa pohjoiseen, jossa Utred, vaikutusvaltainen northumbrialainen aatelismies tunnusti hänet hallitsijaksi. Etelässä Sven Haaraparran poika Knuut Suuri hyökkäsi Wessexiin. Edmund alkoi koota armeijaa häntä vastaan, mutta suuri osa miehistä kieltäytyi taistelemasta ellei Ethelred tulisi johtajaksi. Edmund lähti Lontooseen tapaamaan sairasta isäänsä, mutta on epäselvää tekivätkö he sovinnon.
Kuninkaaksi
Ethelred kuoli sairauteen huhtikuussa 1016 ja Edmund nousi valtaistuimelle ainoastaan vähäisellä lontoolaisten aatelisten tuella. Samaan aikaan Knuut nautti suurempaa suosiota ympäri Englannin, erityisesti Southamptonin aatelisten keskuudessa.
Kun Edmund menestyksekkäästi valtasi Wessexin takaisin Knuutilta, joka oli saanut sen haltuunsa vuonna 1015, Knuut vastasi piirittämällä Lontoon. Edmund onnistui kuitenkin puolustuksessaan. Menestyksestä huolimatta konflikti jatkui kunnes Edmund lyötiin, muttei tapettu, 18. lokakuuta Ashingtonissa, Essexissä. Taistelun jälkeen kaksi kuningasta neuvottelivat rauhan, jossa Edmund sai pitää Wessexin kun taas Knuut hallitsi alueita Thamesjoen pohjoispuolella. He sopivat myös, että jos toinen heistä menehtyisi, toinen saisi nämä alueet haltuunsa.
Kuolema
Edmund kuoli luonnollisen kuoleman marraskuussa 1016 Oxfordissa tai Lontoossa. Näin ollen hänen alueensa tulivat Knuutin haltuun, josta tuli Englannin kuningas. Edmund haudattiin Glastonburyn luostariin Somersetissa. Hautapaikka on nyttemmin kadotettu. Edmundilla oli Ældgythin kanssa kaksi poikaa: Edvard Maanpakolainen ja Edmund, jotka molemmat pakenivat Unkariin.
Ferrari F2001
Ferrari F2001 oli Ferrarin Formula 1 -kilpa-auto kaudella 2001. Talli käytti F2001:n päivitettyä versiota vielä kauden 2002 alussa, mutta se jää historiaan autona joka toi Michael Schumacherille ja Ferrarille sekä kuljettajien että autonvalmistajien mestaruuden kaudella 2001 melko ylivoimaiseen tyyliin. F2001:n ansioiksi jäi 10 kisavoittoa, 13 paalupaikkaa ja 193 pistettä.
Ferrari F2001:n pohjana oli Ferrari F1-2000 -auto, joka oli tuonut mestaruuden Ferrarille kaudella 2000. F2001 sisälsi uutta aerodynamiikkaa ja uusittua jäähdytysjärjestelmää. Lisäksi moottoria oli kehitetty kevyemmäksi ja tehokkaammaksi kuin vuonna 2000.
Auto myytiin RM Sothebyn huutokaupassa 7,5 miljoonalla dollarilla vuonna 2017.
Tekniset tiedot
Henkilökunta
Voimansiirto
Moottori
Ferrari 050
Bitter, Sweet & Twisted
Bitter, Sweet & Twisted on brittiläisen hard rock -yhtyeen The Quireboysin toinen studioalbumi. Albumi julkaistiin EMIn kautta vuonna 1993 ja se saavutti Ison-Britannian albumilistalla sijan 31.
Yhteensä kolme albumin kappaletta julkaistiin singlenä ("Tramps & Thieves", "Brother Louie" ja "Last Time"), mutta "Last Time" julkaistiin vain japanissa. "Brother Louie" oli näistä parhaimman listamenestyksen saanut sijalla 32 Ison-Britannian singlelistalla.
Suurimman osan albumista tuotti Bob Rock, joka on aiemmin tuottanut mm. Metallicaa, Bon Jovia sekä Mötley Crüea. Muutamat levyn raidoista ("Don't Bite The Hand" ja "Brother Louie") kuitenkin tuotti The Rolling Stonesin tuottaja Chris Kimsey. Bitter, Sweet & Twisted oli viimeinen The Quireboys -albumi ennen yhtyeen paluulevyä This Is Rock N' Roll vuonna 2001.
Kokoonpano
+
Amy Irving
thumb|Amy Irving vuonna 1989. Amy Davis Irving (s. 10. syyskuuta 1953) on yhdysvaltalainen näyttelijä. Hän syntyi Palo Altossa, Kaliforniassa.
Irving on näyttelijä Priscilla Pointerin tytär. Hän oli vuosina 1985–1989 naimisissa Steven Spielbergin ja vuosina 1996–2005 Bruno Barreton kanssa. Hänellä on yksi poika kummastakin avioliitosta. Vuonna 2007 hän avioitui Kenneth Bowserin kanssa.
Tunnetuimpia elokuvia, joissa Amy Irvingillä on ollut rooleja, ovat Carrie (1976), Pahan voima (1978), Jentl (1983) ja Romanssi Manhattanilla (1988). Hän lauloi Jessica Rabbitin roolissa elokuvassa Kuka viritti ansan, Roger Rabbit? (1988). Hän on esiintynyt muutamissa elokuvissa yhdessä äitinsä kanssa.
Irving oli vuonna 1984 ehdolla Oscar-palkinnon saajaksi. Hän on lisäksi kaksinkertainen Golden Globe -ehdokas vuosilta 1987 ja 1989.
BMW 8-sarja (G15)
BMW G15 on BMW 8-sarjan toisen sukupolven malli, jota on valmistettu vuodesta 2018 lähtien. Se korvasi BMW 6-sarjan coupén ja palautti 8-sarjan mallistoon 19 vuoden tauon jälkeen. Auton neliovinen sisarmalli on 8-sarjan Gran Coupé (G16).
Tuotantomallin ensiesittely oli Le Mansissa kesäkuussa 2018. Tätä ennen malli oli esitelty konseptiautona Villa d’Estessä lähellä Roomaa toukokuussa 2017. Kangaskattoinen cabriolet esiteltiin Los Angelesin autonäyttelyssä marraskuussa 2018.
Moottoreina ovat M850i-mallissa 4,4-litrainen V8-bensiinimoottori (530 hv) sekä 840d-mallissa kuusisylinterinen 3,0-litrainen (320 hv) dieselmoottori. Molempien yhteydessä on neliveto ja kahdeksanportainen Steptronic-automaattivaihteisto.
Vuonna 2019 malliston huipulle esiteltiin M8, jossa 4,4-litraisen V8-moottorin teho on nostettu 600 hevosvoimaan. M8 Competition -versiossa teholukema on 625 hevosvoimaa.
Richard Murunga
Richard ”Dick” Murunga (22. huhtikuuta 1949 – 26. lokakuuta 2018 Nairobi) oli kenialainen nyrkkeilijä ja olympiamitalisti.
Murunga voitti sarjassa 67 kg olympiapronssia Münchenissä 1972. Hän kuoli nairobilaisessa sairaalassa 26. lokakuuta 2018.
Wolle Weiner
Woldemar ”Wolle” Weiner (29. kesäkuuta 1913 Pietari, Venäjä – 12. huhtikuuta 1963 Suomi) oli venäläissyntyinen suomalainen lavastaja. Hän teki myös puvustuksia. Hän toimi lavastaja vuodesta 1932 Suomalaisessa oopperassa, Helsingin Ruotsalaisessa teatterissa, Wasa Teaternissa sekä vuosina 1947–1963 Turun kaupunginteatterissa. Lilla Teaterniin hän lavasti vuonna 1960 esitetyn, Benedict Zilliacuksen kirjoittaman näytelmän My Fair Lad. Hänen lavastamansa on Suomen televisiossa vuonna 1962 esitetty televisioelokuva Kesäyön unelma, jonka ovat ohjanneet Jouko Paavola ja Sirppa Sivori-Asp.
Weiner osallistui Suomen venäläisten taiteilijoiden yhdistyksen vuosinäyttelyihin.
Tamppi
Tamppi on kokoava ja kiinnittävä nauha tai remmi. Tamppi on myös synonyymi mattopiiskalle.
Valjaissa
Hevosten työvaljaissa tamppi yhdistää silat aisoihin. Perinteisissä suomalaisissa valjaissa tampit ovat nahkaa, ruotsalaisissa työvaljaissa metallia. Tamppi pujotetaan aisassa sitä varten olevan reiän läpi, ja kiinnitetään puisella tampinnappulalla. Luokkivaljastuksessa tamppeja ei käytetä vaan aisat kiinnitetään aisaremmillä.
Chrétien Guillaume de Lamoignon de Malesherbes
thumb|Chrétien Guillaume de Lamoignon de Malesherbes, tuntemattoman maalaama muotokuva. Chrétien Guillaume de Lamoignon de Malesherbes (6. joulukuuta 1721 Pariisi – 22. huhtikuuta 1794 Pariisi) oli ranskalainen juristi, hallintomies ja Ranskan akatemian jäsen, joka yritti toteuttaa yhteiskunnallisia uudistuksia Ludvig XV:n ja Ludvig XVI:n valtakaudella. Ranskan suuren vallankumouksen jälkeen hän toimi syrjäytetyn Ludvig XVI:n puolustusasianajajana tämän oikeudenkäynnissä vuonna 1792. Malesherbes teloitettiin vallankumouksen terrorin aikana.
Elämä
Malesherbesin isä oli aatelinen virkamies Guillaume de Lamoignon, joka nimitettiin vuonna 1750 Ranskan kansleriksi. Malesherbes aloitti virkauransa vuonna 1744 Pariisin parlamentissa. Isänsä saatua kanslerinimityksen hän siirtyi vuonna 1750 Pariisin Cour des aides -verotuomioistuimen presidentiksi. Hän oli vuosina 1750–1763 myös valtakunnan pääsensori (directeur de la librairie). Hän kevensi sensuuria ja salli filosofien julkaista valistushenkistä kirjallisuutta, jossa kritisoitiin vallitsevaa yhteiskuntajärjestystä. Muun muassa Denis Diderot’n ja ensyklopedistien kantaa ottava Encyclopédie-tietosanakirja julkaistiin pääosin tänä aikana.
Malesherbes tuki Ranskan parlamentteja niiden jarruttaessa kuninkaan ajamia taloudellisia reformeja, sillä vaikka hän kannatti uudistuksia itsekin, hän piti itsevaltiuden rajoittamista tärkeämpänä. Kun hän arvosteli kansleri René-Nicolas de Maupeoun päätöstä lakkauttaa vanha parlamenttijärjestelmä ja vaati säätyjen yleiskokouksen koollekutsumista, hänet karkotettiin vuonna 1771 Pariisista tiluksilleen Pithiviersiin ja Cour des aides lakkautettiin myös. Ludvig XVI:n tultua kuninkaaksi vuonna 1774 karkotus peruttiin ja Malesherbes palasi uudelleenperustetun Cour des aidesin presidentiksi. Hän jätti paikkansa seuraavana vuonna, kun uusi kuningas ei osoittanut edeltäjäänsä suurempaa halua säätyjen koollekutsumiseen, mutta heinäkuussa 1775 Anne Robert Jacques Turgot järjesti hänelle nimityksen vaikutusvaltaiseen asemaan hovin (Maison du Roi) valtiosihteeriksi. Tässä asemassa Malesherbes tuki Turgot’n taloudellisia reformeja, toteutti uudistuksia Ranskan vankeinhoidossa ja sai lopetettua lettre de cachet -käskykirjeiden väärinkäytön. Malesherbes ei onnistunut saavuttamaan Ludvig XVI:n täyttä tukea, ja toukokuussa 1776 hän ja Turgot joutuivat molemmat eroamaan lyhyen ajan sisällä.
Malesherbes valittiin Ranskan tiedeakatemiaan vuonna 1750 ja Ranskan akatemiaan vuonna 1775.
Vuonna 1787 Ludvig XVI kutsui Malesherbesin takaisin Ranskan hallitukseen. Malesherbes laati ediktin, joka antoi kansalaisoikeudet Ranskan ei-katolisille. Uudistus oli tarkoitettu erityisesti protestanttien aseman parantamiseen, mutta hyödytti myös juutalaisia. Malesherbes vetäytyi eläkkeelle ennen vallankumouksen puhkeamista vuonna 1789. Kun Ranskan kansalliskonventti tasavallan perustamisen jälkeen asetti joulukuussa 1792 Ludvig XVI:n oikeuteen maanpetoksesta, iäkäs Malesherbes ilmoittautui tämän asianajajaksi. Konventti totesi kuitenkin kuninkaan syylliseksi ja tuomitsi tämän kuolemaan. Malesherbes itse vangittiin joulukuussa 1793 ja vallankumoustuomioistuin tuomitsi hänet kuolemaan vastavallankumouksellisena. Hänet teloitettiin giljotiinilla huhtikuussa 1794 yhdessä tyttärensä ja lastenlastensa kanssa.
Serge Reggiani
Serge Reggiani (2. toukokuuta 1922 – 23. heinäkuuta 2004) oli ranskalainen näyttelijä, chanson-laulaja ja taidemaalari. Hän syntyi Reggio nell’Emiliassa, Italiassa, mutta muutti vanhempineen Ranskaan ollessaan kahdeksan vuoden ikäinen.
Myöhemmällä iällä Reggiani ryhtyi maalaamaan. Hän kuoli Pariisissa sydänkohtaukseen 82-vuotiaana toisen suositun laulajan, Sacha Distelin kuolemaa seuranneena päivänä. Hänet on haudattu Cimetière du Montparnasseen.
Stephanie Swift
Stephanie Swift (s. 7. helmikuuta 1972) on yhdysvaltalainen pornonäyttelijä. Alastonmallina aloittanut Swift siirtyi pornoalalle vuonna 1995, jolloin hänen ensimmäinen softcore-tyylinen esiintymisensä oli Playboyn Up Close and Dangerous. Ensimmäinen hardcore-rooli oli elokuvassa Space Sirens. Hän saavutti suurta suosiota voittaen useita palkintoja, kuten AVN:n vuoden 1997 halutuin naisesiintyjä. Hän on toiminut myös Penthousen mallina.
Nykyisin Swift esiintyy eroottisena tanssijana. Vuonna 2004 hän perusti oman tuotantoyhtiön Swift Entertainmentin, jossa toimii itse ohjaajana, käsikirjoittajana ja tuottajana.
Paloma Blanca (albumi)
Paloma Blanca on Katri Helenan albumi, joka julkaistiin vuonna 1975. Albumi on myynyt platinalevyyn oikeuttavan määrän.
Kikkan Randall
Kikkan Randall (s. 31. joulukuuta 1982 Salt Lake City, Utah, Yhdysvallat) on yhdysvaltalainen uransa päättänyt maastohiihtäjä. Hänen parhaat saavutuksensa ovat sprinttihiihdosta. Hän on voittanut parisprintin maailmanmestaruuden (2013) ja olympiakullan (2018) lisäksi sprintin MM-hopeaa Liberecissä 2009 ja MM-pronssia Lahdessa 2017 sekä sprintin maailmancupin kokonaiskilpailun kausilla 2011–2012, 2012–2013 ja 2013–2014.
Randall käytti itsestään lempinimeä ”Kikkanimal”. Häntä valmensivat Erik Flora ja Frode Lillefjell. Randall valittiin Kansainvälisen Olympiakomitean urheilijajäseneksi vuonna 2018. Randall ilmoitti heinäkuussa 2018 sairastavansa rintasyöpää.
Hiihtoura
Vuoden 2001 nuorten maailmanmestaruuskilpailujen sprintissä Randall sijoittui kuudenneksi – se oli kaikkien aikojen paras yhdysvaltalaisnaisen sijoitus nuorten maastohiihdon MM-kisoissa. Randall teki olympiadebyyttinsä vuoden 2002 talvikisoissa Salt Lake Cityssä ja sijoittui 44:ksi sprintissä – ennen olympialaisia hän oli voittanut ensimmäisen Yhdysvaltain mestaruutensa sprintissä. Tammikuussa 2006 hän voitti samassa paikassa Yhdysvaltain mestaruuden 5 kilometrin vapaalla ja 10 kilometrin perinteisellä sekä oli sprintissä toinen. Edellisvuonna maailmanmestaruuskisoissa Saksan Oberstdorfissa hän hiihti sprintissä sijalle 30.
21. tammikuuta 2007 Randall oli kolmas Rybinskissa käydyssä sprintin maailmancuposakilpailussa. Se oli kautta aikojen paras yhdysvaltalaisen naisen maastohiihtosijoitus cupissa. 16. joulukuuta 2007 samassa paikassa käydyssä sprintissä Randall voitti uransa ensimmäisen maailmancuposakilpailun.
Randall sai Liberecin MM-kilpailujen 2009 vapaan hiihtotavan sprintissä hopeaa Arianna Follisin jälkeen. Vancouverin olympialaisissa 2010 hän sijoittui perinteisen tyylin sprintissä kahdeksanneksi ja parisprintissä kuudenneksi Caitlin Comptonin kanssa. Myöhemmin samana talvena hän sijoittui toiseksi Holmenkollenin vapaan hiihtotavan sprinttikilpailussa. Joulukuussa 2010 hän oli toinen Düsseldorfin vapaan hiihtotavan sprinttikilpailussa ja viikkoa myöhemmin kolmas Davosin vapaan hiihtotavan sprintissä. Myöhemmin samalla kaudella hän voitti Liberecin ja Drammenin vapaan hiihtotavan sprinttikilpailut. Hän sijoittui sprintticupin kokonaispisteissä kolmanneksi ja maailmancupin kokonaiskilpailussa kymmenenneksi.
Randall voitti joulukuussa 2011 Düsseldorfin ja Davosin vapaan hiihtotavan maailmancupsprintit sekä sijoittui Sadie Bjornsenin kanssa Düsseldorfin parisprintissä toiseksi. Tammikuussa hän oli Milanossa toinen sekä henkilökohtaisessa että parisprintissä. Helmikuussa hän sijoittui kolmanneksi Szklarska Poręban sprintissä. Hän voitti sprinttihiihdon maailmancupin ja sijoittui maailmancupin kokonaiskilpailussa viidenneksi.
Maailmancupkaudella 2012–2013 Randall sijoittui kolmanneksi Jällivaaran 10 kilometrin vapaan hiihtotavan kilpailussa. Hän voitti Quebecissä vapaan hiihtotavan henkilökohtaisen sprintin ja parisprintin. Canmoressa hän oli toinen vapaan hiihtotavan sprintissä. Tour de Skillä hän voitti Oberhofin prologin ja Val Müstairin sprinttikilpailun. Helmikuussa hän voitti vapaan hiihtotavan sprintin Sotšissa. Val di Fiemmen MM-kilpailuissa 2013 Randall voitti parisprintin maailmanmestaruuden Jessica Digginsin kanssa. Lahden maailmancupissa hän voitti vapaan hiihtotavan sprintin. Hän voitti sprintticupin kokonaiskilpailun ja oli maailmancupin kokonaispisteissä kolmas.
Kaudella 2013–2014 Randall sijoittui toiseksi Davosin vapaan hiihtotavan sprintissä sekä voitti Nové Měston, Szklarska Poręban ja Lahden vapaan hiihtotavan sprintit. Hän voitti sprintticupin kolmannen kerran peräkkäin. Maailmancupin kokonaiskilpailussa hän oli kuudes. Falunin MM-kilpailuissa 2015 hän sijoittui 10 kilometrin vapaan hiihtotavan kilpailussa 15:nneksi. Hän oli maaliskuussa 2015 kolmas Lahden vapaan sprintissä.
Randall jätti kauden 2015–2016 väliin, koska hän sai ensimmäisen lapsensa ja sanoi tähtäävänsä sen jälkeen vuoden 2018 olympialaisiin. Lahden MM-kilpailuissa 2017 Randall saavutti pronssia vapaan hiihtotavan sprintissä. Maailmancupkaudella 2017–2018 hän sijoittui kolmanneksi Davosin vapaan hiihtotavan sprintissä joulukuussa 2017. Pyeongchangin olympialaisissa 2018 hän voitti vapaan hiihtotavan parisprintissä kultaa Jessica Digginsin kanssa. Viestissä Yhdysvallat sijoittui viidenneksi Randallin hiihtäessä kolmannen osuuden. Hän sijoittui 10 kilometrin vapaan hiihtotavan kilpailussa 16:nneksi ja 15 kilometrin yhdistelmäkilpailussa 40:nneksi.
Maaliskuussa 2018 Randall ilmoitti lopettavansa kilpahiihtäjän uransa Falunin maailmancupin jälkeen.
Dnon rautatieasema
Dnon rautatieasema eli Dno-1 on Dnon kaupungissa Venäjän Pihkovan alueella sijaitseva rautatieasema. Asema on Venäjän rautateiden tärkeä risteysasema ja sijaitsee Moskovasta Bologojen kautta länteen Pihkovaan ja edelleen esimerkiksi Riikaan johtavan rautatien varrella. Myös Pietarista etelään Valko-Venäjälle ja Ukrainaan vievä suorin ratayhteys kulkee Dnon kautta. Aseman kautta liikennöi päivittäin kymmeniä junavuoroja eri puolille Venäjää, Valko-Venäjää, Ukrainaa, Baltiaa ja Keski-Eurooppaa. Lisäksi ajetaan paikallis-/lähijunaliikennettä.
Yhdysvaltain avoin tennisturnaus 2014 – naisten kaksinpeli
Serena Williams oli turnauksen kaksinkertainen hallitseva mestari, ja voitti nyt kolmannen kerran peräkkäin päihitettyään loppuottelussa Caroline Wozniackin.
Sijoitetut pelaajat
<li>🇷🇺 Jekaterina Makarova ''(välierät) <li>🇩🇪 Andrea Petkovic ''(3. kierros) <li>🇺🇸 Venus Williams ''(3. kierros) <li>🇷🇺 Svetlana Kuznetsova ''(1. kierros) <li>🇺🇸 Sloane Stephens ''(2. kierros) <li>🇫🇷 Alizé Cornet ''(3. kierros) <li>🇷🇺 Anastasija Pavljutšenkova ''(2. kierros) <li>🇦🇺 Samantha Stosur ''(2. kierros) <li>🇪🇸 Garbiñe Muguruza ''(1. kierros) <li>🇩🇪 Sabine Lisicki ''(3. kierros) <li>🇺🇸 Madison Keys ''(2. kierros) <li>🇮🇹 Roberta Vinci ''(3. kierros) <li>🇦🇺 Casey Dellacqua ''(4. kierros) <li>🇨🇿 Barbora Záhlavová-Strýcová ''(3. kierros) <li>🇯🇵 Kurumi Nara ''(2. kierros) <li>🇨🇳 Zhang Shuai ''(1. kierros)
Volna
Tausta
Volna on kehitetty sukellusveneestä laukaistavasta ballistisesta ohjuksesta. Volnan perustana on R-29R-ohjus, jonka kehitti Makejevin suunnittelutoimisto. Samaa perustaa on Štil-kantoraketti.
Sukellusvenelaukaisu mahdollistaa energiatehokkaan laukaisun eri inklinaation omaaville matalille kiertoradoille. Kantoraketin osoitettu nostokyky on 100 kg 400 km korkealle radalle, jonka inklinaatio on 79 astetta, jolloin laukaisut on tehty Barentsinmereltä. Nokkakartion koko on 1,3 m³. Ballistinen hyötykuorma voi olla 720 kg.
Wc (Unix)
wc (word count) on Unix-ohjelma, joka laskee tiedostoista rivien, sanojen ja tavujen määrän.
Käyttö
wc -l rivien määrä wc -c tavujen määrä wc -m merkkien määrä wc -L pisimmän rivin pituus wc -w sanojen määrä
Ensimmäinen kohta rivillä kertoo tiedoston rivimäärän, toinen sanojen ja kolmas merkkien määrän.
Pienet Sundasaaret
thumb|260px|Pienet Sundasaaret satelliittikuvassa Pienet Sundasaaret (Nusa Tenggara) on Malaijien saaristoon kuuluva saariryhmä. Saaristo muodostaa Isojen Sundasaarten kanssa Sundasaarten saariston. Saaristo kuuluu pääosin Indonesiaan, Timorin saari on jaettu Indonesian ja Itä-Timorin kesken.
Lux Film
Lux Film oli italialainen elokuvayhtiö. Riccardo Gualinon Torinossa perustama yritys toimi aluksi elokuvien levittäjänä, mutta pian siitä tuli yksi maan johtavista tuotantoyhtiöistä. Guido Gattin sekä vuodesta 1942 Dino De Laurentiisin johtama Lux tuotti kultakaudellaan 1930-luvun puolivälistä 1950-luvun alkuun yli sata Italian parhaiden ohjaajien näytelmäelokuvaa. Toisen maailmansodan jälkeen se valmisti myös korkeatasoisia taidehistoriallisia dokumenttielokuvia.
Pienet Sundasaaret
Jossakin pienten Sundasaarten välissä on syviä merihautoja. Nämä erotttavat jotkut saaret kokonaan toisistaan, mistä johtuen eräiden saarten eläimistö on hyvin kotoperäistä. Pienistä Sundasaarista Bali ja Lomboki ovat lähellä Wallancen linjaa. Tämä linja vaikeuttaa eläimien liikkumista sen puolelta toiselle ja myöskin kasvien leviämistä. Kuitenkin pienten Sundasaarten alueella on jonkin verran aasialaisperäistä kasvistoa ja eläimistöä, minkä mahdollistaa se, että pienet Sundasaaret ovat Weberin linjan länsipuolella.
Lux Film
Vuonna 1956 Luxin omistajaksi tuli Riccardo Gualinon poika Renato, jonka aikana se keskittyi lähinnä elokuvien levitykseen ja yhteistuotantoihin. Yhtiö lopetti toimintansa vuonna 1964.
Pienet Sundasaaret
Saaria
Pieniin Sundasaariin kuuluvat muun muassa seuraavat saaret:
Hakalahti
thumb|Kruununvoudintalon pihapiiriä Hakalahdessa. Hakalahti on yksi Kokkolan asuinalueista. Alueella sijaitsee kaksi päiväkotia, suomen- ja ruotsinkielinen yläaste ja lukio sekä kaksi vanhainkotia.
Carloforte
Carloforte on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 6 215 asukasta (vuonna 2016) ja sen pinta-ala on 51,10 neliökilometriä. Se sijaitsee 10 metrin korkeudella merenpinnan yläpuolella.
Vereenigingin rauha
thumb|Vereenigingin sopimus alle­kirjoitettiin Melrose Housessa [[Pretoriassa]] Vereenigingin sopimus oli toisen buurisodan päättänyt rauhansopimus, joka solmittiin Britannian sekä Transvaalin ja Oranjen vapaavaltion buurien välillä 31. toukokuuta 1902 Vereenigingissä eteläisessä Transvaalissa. Sopimuksessa buurit suostuivat kuningas Edvard VII:n alamaisiksi ja korvaukseksi saivat valloitetut maansa takaisin ja lisäksi korvauksia sodan aikana tuhotuista maatiloista. Lisäksi buureille turvattiin oikeus käyttää kieltään afrikaansia kouluissa ja oikeuslaitoksessa, ja heille luvattiin itsehallinto mahdollisimman pian.
Transvaal ja Oranjen vapaavaltio saivat sopimuksen lupaaman täyden itsehallinnon jo vuonna 1907.
BMW 8-sarja (E31)
BMW E31 on BMW 8-sarjan ensimmäisen sukupolven malli, jota valmistettiin vuosina 1989–1999. Se korvasi 6-sarjan E24-mallin. Auto esiteltiin Frankfurtin autonäyttelyssä syksyllä 1989. Seuraavan kerran 8-sarja palasi mallistoon vuonna 2018 BMW G15 -mallin muodossa. vasen|pienoiskuva|BMW 850i
Bridget Jones
Bridget Jones on englantilaisen kirjailijan Helen Fieldingin luoma kuvitteellinen henkilö. Tarina on ikään kuin Jane Austenin Ylpeyden ja ennakkoluulon nykyaikaistettu versio. Fielding on kirjoittanut Bridget Jonesista kolme kirjaa: Bridget Jones – Elämäni sinkkuna, Bridget Jones: Elämä jatkuu ja Bridget Jones – Mad about the boy.
Fielding julkaisi päiväkirjan muotoon kirjoitettuja Bridget Jones -tarinoita alun perin englantilaisessa The Independent -sanomalehdessä ja myöhemmin myös The Daily Telegraphissa.
Tarinoissa kuvattiin Lontoossa asuvan kolmikymppisen sinkkunaisen Bridget Jonesin elämää ja tämän ystäväpiiriä ja perhettä jatkuvissa taisteluissa rakkauselämän ja arkihuolien keskellä 1990-luvulla. Humoristiset tarinat kuvasivat naisten ulkonäköpaineita Lontoon trendien ja Cosmopolitan-lehden muotivinkkien paineessa.
Tarinoiden pohjalta on tehty myös kolme elokuvaa, joiden pääosassa on Renée Zellweger. Bridget Jones – elämäni sinkkuna sai ensi-iltansa 2001 ja Bridget Jones: Elämä jatkuu vuonna 2004. Yli vuosikymmenen tauon jälkeen kolmas elokuva Bridget Jones’s Baby sai ensi-iltansa vuonna 2016.
Leo Jokelan filmografia
Tämä on Leo Jokelan filmografia.
Kittilän kunnankirjaston pääkirjasto
Kittilän kunnankirjaston pääkirjasto on yksi Kittilän kunnankirjaston yksiköistä. Kirjastorakennus on valmistunut vuonna 1973. Rakennusta laajennettiin ja saneerattiin vuonna 1990. Rakennuksen avajaiset olivat 4. helmikuuta 1991.
Bruck an der Mur
Bruck an der Mur on kaupunki Steiermarkin osavaltiossa Itävallassa. Siellä oli vuoden 2019 arvion mukaan 15 837 asukasta.
Maantiede
pienoiskuva|350px|Panoraama Bruck an der Murista Bruck an der Mur sijaitsee Mur-joella noin 50 kilometriä Grazista pohjoiseen. Myös Mürz-joki virtaa kaupungin läpi ja yhtyy Bruckin kohdalla Muriin. Kaupunki on Bruck-Mürzzuschlagin piirikunnan pääkaupunki. Bruck an der Murin pinta-ala on 85,2 neliökilometriä ja sen korkeus merenpinnasta on 468 metriä. Kaupungin korkein kohta on Rennfeldin huippu (1 629 m).
Väestö
Bruck an der Murin väestötiheys oli vuonna 2001 350 asukasta neliökilometriä kohden. Väestöstä 5,5 prosenttia oli ulkomaalaisia, joista suurin osa kroatialaisia.
Liikenne
Bruck an der Mur on tärkeä liikenteen solmukohta. Intercity-junat Wienistä sekä Villachiin että Graziin pysähtyvät rautatieasemalla.
Katangankutoja
Katangankutoja (Ploceus katangae) on kutojien heimoon kuuluva varpuslintu.
Vereeniging
Vereeniging on vuonna 1892 perustettu kaupunki Etelä-Afrikassa Gautengin provinssissa Vaal-joen varrella. Vuonna 1991 kaupungin väkiluku oli 345 000. Kaupungin tärkeimmät teollisuustuotteet ovat rauta, teräs, putket ja tiilet.
Kaupungissa solmittiin vuonna 1902 toisen buurisodan päättänyt Vereenigingin sopimus.
Cymande
Cymande on brittiläinen funkyhtye, joka julkaisi useita albumeita 1970-luvun alkupuolella. Yhtye perustettiin Lontoossa, Englannissa vuonna 1971.
Castiadas
Castiadas on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 1 669 asukasta (vuonna 2016) ja sen pinta-ala on 103,89 neliökilometriä. Se sijaitsee 60 metrin korkeudella merenpinnan yläpuolella.
Lumilautailun maailmanmestaruuskilpailut 2015
Lumilautailun maailmanmestaruuskilpailut järjestettiin vuonna 2015 11. kerran. Kilpailut käytiin Itävallan Kreischbergissä 15.–24. tammikuuta. Kilpailulajeina olivat half-pipe, slopestyle, paripujottelu, parisuurpujottelu, lumilautakrossi ja big air, jossa järjestettiin ensimmäistä kertaa MM-tasolla myös naisten kilpailu.
Tämä oli ensimmäinen kerta, kun lumilautailun ja freestylehiihdon MM-kilpailut käytiin yhtä aikaa samassa paikassa.
Mitalitaulukko
Isäntämaa
F1 Racing
F1 Racing on englantilainen Formula ykkösiä käsittelevä aikakauslehti. Lehti ilmestyi myös suomeksi vuosina 1998–2003, mutta liian pienen lukijakunnan vuoksi suomalainen versio lopetettiin. F1 Racing lehden suomenkielinen versio palasi formula 1 kausien 2017 ja 2018 alla, kuitenkin vain yhden julkaisun ajaksi. Lehdessä on paljon kansainvälisiä toimittajia (mm. Stephane Samson, Matti Bishop, Peter Windsor) ja lehti sisältää mm. kisaraportteja, tekniikkaa ja henkilökuvia F1-maailmasta. Useasti entiset kuljettajat ja tallipäälliköt ovat kirjoittaneet kolumnejaan tai kertoneet mielipiteitään F1 Racingin kausiennakoissa. Esimerkiksi Max Mosley ja Eddie Jordan ovat kirjoittaneet kolumnejaan lehteen.
Kittilän kunnankirjasto
Kittilän kunnankirjasto on Kittilässä toimiva yleinen kirjasto. Se muodostuu pääkirjastosta, Kittilän ja Kolarin yhteisestä kirjastoautosta sekä Raattaman lainausasemasta. Kittilän kirjasto kuuluu Lapin kirjasto -kirjastokimppaan.
Rudi Biaudet
Ali Rudi Rainer Biaudet (s. 3. maaliskuuta 1953 Turku) on suomalainen, olympialaisissakin kilpaillut purjehtija.
Biaudet sijoittui olympialaisten 470-luokassa Mikko Brummerin kanssa 18:nneksi Montrealissa 1976. Maailmanmestaruuskilpailuissa hän sijoittui parhaimmillaan 14:nneksi Flying Dutchman -luokassa vuonna 1978.
Seuratasolla Biaudet edusti Merenkävijöitä. Hän voitti Suomen-mestaruuden 470-luokassa vuonna 1975.
Biaudet'n veli Harry Biaudet on kilpaillut myös purjehtijana. Heidän isoisänsä Ali Biaudet pelasi maajoukkuetasolla tennistä ja jääpalloa. Kansanedustaja ja ministeri Eva Biaudet on Rudi ja Harry Biaudet'n pikkuserkku.
Johanna Vuoksenmaa
Johanna Vuoksenmaa (s. 21. syyskuuta 1965 Hämeenlinna) on suomalainen valokuvaaja, televisio- ja elokuvaohjaaja, käsikirjoittaja ja sanoittaja.
Vuoksenmaa valmistui valokuvaajaksi Lahden muotoiluinstituutista 1989. Hän toimi opettajana Lasten ja nuorten kuvataidekoulussa. Vuonna 1990 hänet palkittiin käsitetaiteellisista kuvistaan Valokuvataiteen valtionpalkinnolla.
Vuoksenmaa vaihtoi alaa ja opiskeli Taideteollisessa korkeakoulussa käsikirjoitusta ja ohjausta valmistuen ohjaajaksi vuonna 2001.
Vuoksenmaa tunnetaan esimerkiksi elokuvasta Nousukausi ja televisiosarjoista Kumman kaa ja Tahdon asia. Hän on ohjannut ja osittain käsikirjoittanut myös MTV3:n draamasarjan Klikkaa mua. Vuonna 2012 Vuoksenmaa palkittiin vuoden käsikirjoittajan Kultaisella Venlalla.
Vuoksenmaan elokuva 21 tapaa pilata avioliitto oli yli 400 000 katsojalla vuoden 2013 katsotuin kotimainen elokuva ja samalla Suomen elokuvahistorian kaikkien aikojen katsotuin naisohjaajan elokuva. Maaliskuussa 2014 Vuoksenmaa sai elokuvasta parhaan käsikirjoituksen Sylvi-palkinnon.
Hän on myös sanoittanut musiikkikappaleita eri artisteille kuten Suvi Teräsniskalle, Jonna Geagealle ja The Voice of Finland -voittaja Mikko Sipolalle. Vuoksenmaa on tehnyt myös sanoituksia muun muassa Pepe Willbergille.
Vuoksenmaa seurusteli vuosina 2014–2020 toimittaja-kirjailija Matti Röngän kanssa. Vuoksenmaan veli on urheiluvedonlyönnin ammattilainen Jorma Vuoksenmaa.
Bessastaðir
Bessastaðir on Islannin presidentin virka-asunto. Se sijaitsee Garðabærin kunnassa, entisessä Álftanesin pikkukaupungissa, lähellä pääkaupunki Reykjavíkia.
Briceni
Briceni on kaupunki Moldovan pohjoisosassa Bricenin piirissä lähellä Ukrainan rajaa. Se on piirikeskus. Kaupungissa on noin 9 900 asukasta (vuonna 2014).